open-index/open-wikipedia-markdown huggingface dataset:
ปาหนันแม่วงก์

**ปาหนันแม่วงก์**  เป็นพืชในสกุลปาหนันช้าง วงศ์ Annonaceae เป็นไม้ยืนต้น ดอกออกเดี่ยวหรือเป็นกระจุกตามกิ่ง กลิ่นหอมอ่อน ผลกลุ่ม ผลย่อยทรงรีหรือทรงกระบอก ออกดอกช่วงมกราคม – พฤษภาคม เป็นไม้ถินเดียวในประเทศไทย พบครั้งแรกที่อุทยานแห่งชาติแม่วงก์ จังหวัดกำแพงเพชร เมื่อ 17 เมษายน พ.ศ. 2547 โดย ดร. ปิยะ เฉลิมกลิ่น ชื่อสปีชีส์ตั้งตามสถานที่ค้นพบ 
## อ้างอิง
* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 106
หมวดหมู่:สกุลปาหนันช้าง
แทร็กซ์ (วงดนตรี)

**แทร็กซ์** () (ชื่อเดิม The TRAX , TRAX) เป็นวงร็อคจากเกาหลีใต้ สังกัดค่ายเอสเอ็มเอนเตอร์เทนเมนต์ ประกอบด้วยสมาชิก เจย์ คิม, โน มินวู, คัง จองวู, คิม จองโม ปัจจุบัน TRAX เหลือสมาชิกเพียง 2 คน ในช่วงปี 2561 ทางต้นสังกัด ได้ประกาศเปลี่ยนชื่อวงใหม่ และปรับเปลี่ยนแนวเพลงเป็นแนว อิเล็กทรอนิกส์แดนซ์ พร้อมกันนี้ยังได้เปิดตัวสมาชิกใหม่ "จินโจ" มารับหน้าที่เป็นดีเจประจำวง

## สมาชิก
### สมาชิกปัจจุบัน

### อดีตสมาชิก

## ผลงาน

### สตูดิโออัลบั้ม
* Cold Rain 초우 (20 กรกฎาคม 2549)

### มินิอัลบั้ม
* Let You Go 가슴이 차가운 남자 (25 มกราคม 2553)
* Oh! My Goddess 오! 나의 여신님  (6 กันยายน 2553)
* Blind 창문  (10 พฤศจิกายน 2554)

### ชิงเกิล
* 2547 - Paradox
* 2547 - Scorpio
* 2549 - 초우 (Cold Rain)
* 2553 - 가슴이 차가운 남자 (Let You Go)
* 2553 - 오! 나의 여신님 (Oh! My Goddess)
* 2554 - 창문 (Blind) 
* 2560 - Road (SM Station Season 1) 
* 2561 - Notorious (with LIP2SHOT featuring Sophiya) (SM Station Season 2)
* 2561 - Escape

หมวดหมู่:กลุ่มดนตรีร็อกสัญชาติเกาหลีใต้
หมวดหมู่:กลุ่มดนตรีจากโซล
หมวดหมู่:ศิลปินสังกัดเอสเอ็มเอนเตอร์เทนเมนต์
แตงพะเนินทุ่ง

**แตงพะเนินทุ่ง**  เป็นไม้เถาในวงศ์ Cucurbitaceae เถาปกคลุมด้วยขนสากแข็ง สีน้ำตาลหรือเทา ใบเดี่ยว เว้าลึกเป็นห้าแฉก ผิวใบมีขนปกคลุมทั้งสองด้าน ดอกแยกเพศแยกต้น ดอกสีขาว ผลเดี่ยว ทรงกระบอก สุกแล้วเป็นสีเขียว มีแถบสีขาวตามยาวของผล เมล็ดแบน พบครั้งแรกที่อำเภอแก่งกระจาน จังหวัดเพชรบุรี โดยนายพงษ์ศักดิ์ พลเสนา เมื่อ 25 กันยายน พ.ศ. 2546 ชื่อสปีชีส์ตั้งเป็นเกียรติให้แก่ผู้ค้นพบ 
## อ้างอิง
* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 166
หมวดหมู่:วงศ์แตง
สงครามโลก Z

***สงครามโลก Z*** () เป็นนวนิยายแนวบันเทิงคดีหลังพยากรณ์ และสยองขวัญ เขียนโดยนักเขียนชาวอเมริกัน แม็กซ์ บรูกส์ เป็นเรื่องราวเกี่ยวกับบทสัมภาษณ์จากผู้รอดชีวิตรายต่าง ๆ ทั่วโลก หลัง "สงครามโลกซอมบี้" โดยมีผู้เขียนซึ่งในเรื่องเป็นเจ้าหน้าที่คณะกรรมการรายงานหลังสงครามของสหประชาชาติ ทำหน้าที่เป็นผู้รวบรวม

ฉบับภาษาอังกฤษตีพิมพ์เมื่อปี 2006 ส่วนฉบับภาษาไทยตีพิมพ์ครั้งแรกในปี 2012 แปลโดย นพดล เวชสวัสดิ์ จัดพิมพ์โดยสำนักพิมพ์ Earnest Publishing

ในปี 2013 นวนิยายเรื่องนี้ได้ถูกนำไปสร้างเป็นภาพยนตร์ในชื่อ *[[มหาวิบัติสงคราม Z]]* นำแสดงโดย แบรด พิตต์

## อ้างอิง

หมวดหมู่:วรรณกรรมในปี พ.ศ. 2549
หมวดหมู่:วรรณกรรมอเมริกัน
หมวดหมู่:วรรณกรรมที่สร้างเป็นภาพยนตร์
หมวดหมู่:สงครามสมมุติ
แคสันติสุข

**แคสันติสุข** () เป็นไม้ยืนต้นในวงศ์ Bignoniaceae ใบประกอบแบบขนนก ดอกช่อ มีดอกย่อยจำนวนมาก โคนกลีบดอกรูประฆังสีขาวอมชมพู ปลายกลีบหยักเว้าและย่น ผลเป็นฝักรูปทรงกระบอก แห้งแล้วแตก เมล็ดแบนและมีปีกบาง ๆ  ออกดอกเดือนมกราคม – กุมภาพันธ์ พบครั้งแรกที่อำเภอภูเวียง จังหวัดขอนแก่น เมื่อ 16 กุมภาพันธ์ พ.ศ. 2474 โดยหมอคาร์ ชื่อสปีชีส์ตั้งเป็นเกียรติแก่ผู้ค้นพบ ส่วนชื่อสกุลตั้งเป็นเกียรติแก่ ศ.ดร. ธวัชชัย สันติสุข

## อ้างอิง
* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551  หน้า 161

หมวดหมู่:วงศ์แคหางค่าง
กาญจนิการ์

**กาญจนิการ์** () เป็นไม้ยืนต้นในวงศ์ Bignoniaceae ไม่ผลัดใบ ดอกช่อ มีดอกย่อยสีขาวจำนวนมาก โคนกลีบดอกเป็นหลอดเรียวยาว ขอบกลีบหยักเว้าและย่น ผลเป็นฝักรูปทรงกระบอก แห้งแล้วแตก เมล็ดแบนและมีปีกบาง ๆ ออกดอกเดือนธันวาคมถึงกุมภาพันธ์ และยังเป็นดอกไม้ประจำจังหวัดกาญจนบุรี ชื่อสปีชีส์ตั้งเป็นเกียรติแก่ Paget ผู้เก็บตัวอย่างครั้งแรกจากกรุงเทพมหานครเมื่อ พ.ศ. 2446 ส่วนชื่อสกุลตั้งเป็นเกียรติแก่ศาสตราจารย์ ดร. ธวัชชัย สันติสุข

## อ้างอิง
* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 162
หมวดหมู่:วงศ์แคหางค่าง

หมวดหมู่:ดอกไม้ประจำจังหวัดของไทย
ชาญชัย ปทุมารักษ์

**ชาญชัย ปทุมารักษ์** (11 เมษายน พ.ศ. 2479 – 6 เมษายน พ.ศ. 2555) อดีตรัฐมนตรีช่วยว่าการกระทรวงเกษตรและสหกรณ์ และอดีตสมาชิกสภาผู้แทนราษฎรจังหวัดนครปฐม 9 สมัย

## ประวัติ
ชาญชัย เกิดเมื่อวันที่ 11 เมษายน พ.ศ. 2479 เป็นบุตรนายบุญ กับนางหมุยเฮียง ปทุมารักษ์ ด้านครอบครัวสมรสกับนางผจงจิตต์ ปทุมารักษ์ มีบุตร-ธิดา 4 คน

สำเร็จการศึกษาระดับปริญญาตรี คณะครุศาสตร์ จากมหาวิทยาลัยราชภัฏนครปฐม ระดับปริญญาโท คณะศิลปศาสตร์ สาขารัฐศาสตร์ จากมหาวิทยาลัยรามคำแหง

## งานการเมือง
ชาญชัยเคยเป็นสมาชิกสภาจังหวัดนครปฐม ระหว่างปี 2518 ถึง 2526 ก่อนที่จะลงเลือกตั้งสมาชิกสภาผู้แทนราษฎรครั้งแรกใน พ.ศ. 2526 และได้รับเลือกติดต่อกันรวม 9 ครั้ง 

ต่อมาเขาถูกตัดสิทธิ์ทางการเมือง 5 ปี เนื่องจากเป็นกรรมการบริหารพรรคไทยรักไทย

### สมาชิกสภาผู้แทนราษฎร
ชาญชัย ปทุมารักษ์ ได้รับการเลือกตั้งเป็นสมาชิกสภาผู้แทนราษฎรทั้งหมด 9 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดนครปฐม สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดนครปฐม สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดนครปฐม สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดนครปฐม สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดนครปฐม สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดนครปฐม สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดนครปฐม สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนครปฐม สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนครปฐม สังกัดพรรคไทยรักไทย

## ถึงแก่อนิจกรรม
ชาญชัย ปทุมารักษ์ เสียชีวิตด้วยเนื่องจากไขกระดูกสร้างเม็ดเลือดผิดปกติ เมื่อวันที่ 6 เมษายน พ.ศ. 2555 สิริอายุรวม 75 ปี  มีพิธีพระราชทานเพลิงศพเมื่อวันที่ 16 กันยายน พ.ศ. 2555 ณ วัดมกุฏกษัตริยารามราชวรวิหาร

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองนครปฐม
หมวดหมู่:นักการเมืองจากจังหวัดนครปฐม
หมวดหมู่:สมาชิกสภาผู้แทนราษฎรจังหวัดนครปฐม
หมวดหมู่:นักการเมืองพรรคชาติไทย
หมวดหมู่:นักการเมืองพรรคไทยรักไทย
หมวดหมู่:บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
หมวดหมู่:บุคคลจากมหาวิทยาลัยราชภัฏนครปฐม
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ค้อออสเตรเลีย

thumbnail|left|ต้นค้อออสเตรเลีย

**ค้อออสเตรเลีย** () เป็นปาล์มต้นสูง ผอม สูงได้ถึง 25 เมตร ใบสีเขียวเข้มออกที่ส่วนปลายของลำต้น ก้านใบยาว 2 เมตร ใบรูปร่างคล้ายพัด ดอกช่อ ดอกย่อยสีขาวครีม มักพบในที่ชื้นแฉะหรือตามขอบของป่าฝนใกล้ทะเล แพร่กระจายพันธุ์ในหลายรัฐของออสเตรเลีย ขยายพันธุ์ด้วยการเพาะเมล็ด

## อ้างอิง
* Boland, D.J.; Brooker, M.I.H.; Chippendale, G.M.; Hall, N.; Hyland, B.P.M.; Johnston, R.D.; Kleinig, D.A.; & Turner, J.D. (1984). *Forest Trees of Australia*. (4th edition). Thomas Nelson, Australia; and CSIRO: Melbourne. ISBN 0-17-006264-3.

หมวดหมู่:สกุลค้อ
มะค่าแต้

**มะค่าแต้** หรือ **มะค่าหนาม** **มะค่าหลุม** **มะค่าลิง** () เป็นไม้ยืนต้นในวงศ์ Leguminosae ผลัดใบ ใบประกอบแบบขนนกปลายคู่ ดอกช่อมีดอกย่อยจำนวนมาก ฝักแบนหรือกลมแบน ออกดอกช่วงเดือนมีนาคม – พฤษภาคม พบครั้งแรกที่จังหวัดราชบุรี โดย J.E. Teijsmann ชื่อสปีชีส์ตั้งเป็นเกียรติแก่ประเทศไทย กระจายพันธุ์ในมาเลเซียตะวันตก ไทย, กัมพูชา, เวียดนาม, พม่า และบังกลาเทศ 

ในภาคอีสานของไทยมีมะค่าแต้สองสายพันธุ์คือแต้โหลน ฝักแบบรูปไข่ ไม่มีหนาม และแต้หนาม ฝักแบนรูปไข่ มีหนาม นิยมใช้เนื้อไม้ในการก่อสร้าง ของใช้ เปลือกนำมาแช่น้ำให้ได้น้ำสีน้ำตาลแดง ใช้แช่แผลจากการคลอดบุตรให้สมานตัวเร็ว ไม่ติดเชื้อ ใบใช้แทนช้อนในการตักอาหารที่มีน้ำเช่นแกงได้

## ดูเพิ่ม
* รายชื่อพันธุ์ไม้มงคลพระราชทานประจำจังหวัด

## อ้างอิง
* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 80

หมวดหมู่:วงศ์ย่อยราชพฤกษ์
หมวดหมู่:ไม้ที่ใช้ในการก่อสร้าง
หมวดหมู่:พืชที่ใช้ทำของใช้
หมวดหมู่:สมุนไพร
มหาวิหารเอก

**มหาวิหารเอก** () คือมหาวิหารชั้นสูงสุดในคริสตจักรโรมันคาทอลิก ซึ่งมีอยู่ 4 แห่งคือ มหาวิหารนักบุญยอห์น ลาเตรัน มหาวิหารนักบุญเปาโลนอกกำแพง มหาวิหารซันตามาเรียมัจโจเร ในกรุงโรม ประเทศอิตาลี และมหาวิหารนักบุญเปโตรในนครรัฐวาติกัน

มหาวิหารใด ๆ นอกจาก 4 แห่งข้างต้นนี้ถือว่าเป็นมหาวิหารรอง ()

## รายนาม
# **[[อัครมหาวิหารนักบุญยอห์น ลาเตรัน]]** มีชื่อเต็มว่า**อัครมหาวิหารพระผู้ไถ่ นักบุญยอห์นแบปติสต์ และนักบุญยอห์นผู้นิพนธ์พระวรสาร ที่ลาเตรัน** เป็นอาสนวิหารประจำตำแหน่งมุขนายกแห่งกรุงโรม (ปัจจุบันเรียกว่าพระสันตะปาปา) นับเป็นคริสต์ศาสนสถานแห่งเดียวที่ได้รับขนานนามว่า**อัครมหาวิหาร**
# **[[มหาวิหารนักบุญเปโตร]]** หรือ**มหาวิหารวาติกัน** สร้างบนหลุมศพนักบุญซีโมนเปโตร พระสันตะปาปาพระองค์แรก
# **[[มหาวิหารนักบุญเปาโลนอกกำแพง]]** สร้างบนหลุมศพนักบุญเปาโลอัครทูต
# **[[มหาวิหารซันตามาเรียมัจโจเร]]** เป็นโบสถ์ที่ใหญ่ที่สุดในกรุงโรม สร้างขึ้นเพื่ออุทิศแด่พระนางมารีย์พรหมจารี

## มหาวิหารอัครบิดร/มหาวิหารสันตะปาปา
**มหาวิหารอัครบิดร** (Patriarchal basilica) คือ มหาวิหารที่เป็นสัญลักษณ์ถึงเขตอัครบิดร 5 แห่งตามหลักเบญจาธิปไตยในการปกครองคริสตจักรในอดีต มหาวิหารอัครบิดรมี 5 แห่ง ได้แก่ มหาวิหารเอก 4 แห่ง และมหาวิหารนักบุญลอว์เรนซ์นอกกำแพง แต่ละมหาวิหารสื่อถึงเขตอัครบิดรดังนี้
# **มหาวิหารนักบุญยอห์น ลาเตรัน** หมายถึง เขตอัครบิดรโรม
# **มหาวิหารนักบุญเปโตร** หมายถึง เขตอัครบิดรคอนสแตนติโนเปิล
# **มหาวิหารนักบุญเปาโลนอกกำแพง** หมายถึง เขตอัครบิดรอะเล็กซานเดรีย
# **มหาวิหารซันตามาเรียมัจโจเร** หมายถึง เขตอัครบิดรแอนติออก
# **มหาวิหารนักบุญลอว์เรนซ์นอกกำแพง** หมายถึง เขตอัครบิดรเยรูซาเลม
ต่อมามีพระสันตะปาปาประกาศยกสถานะมหาวิหารอัครบดรขึ้นอีก 2 แห่งคือ
# **[[มหาวิหารแม่พระแห่งปวงทูตสวรรค์]]** โดยสมเด็จพระสันตะปาปาปิอุสที่ 10 เมื่อวันที่ 11 เมษายน ค.ศ. 1909
# **[[มหาวิหารนักบุญฟรังซิสแห่งอัสซีซี]]** โดยสมเด็จพระสันตะปาปาเบเนดิกต์ที่ 16 
เมื่อสมเด็จพระสันตะปาปาเบเนดิกต์ที่ 16 ประกาศเลิกใช้ตำแหน่ง "อัครบิดรแห่งทิศตะวันตก" ตั้งแต่ปี ค.ศ. 2006 ทำให้มหาวิหารอัครบิดรทั้ง 7 แห่ง เปลี่ยนสถานะเป็น**มหาวิหารสันตะปาปา** (Papal basilica) จนปัจจุบัน

## ระเบียงภาพ

ไฟล์:San Giovanni Laterano Rom.jpg|มหาวิหารนักบุญยอห์น ลาเตรัน
ไฟล์:Petersdom von Engelsburg gesehen.jpg|มหาวิหารนักบุญเปโตร
ไฟล์:Roma San Paolo fuori le mura BW 1.JPG|มหาวิหารนักบุญเปาโลนอกกำแพง
ไฟล์:Santa Maria Maggiore (Rome) frontview.jpg|มหาวิหารซันตามาเรียมัจโจเร


## อ้างอิง

*
สกุลค้อ

[thumb|''[Livistona nitida*]]

*'สกุลค้อ** หรือ ***Livistona**' เป็นสกุลในวงศ์ปาล์มที่มี 36 สปีชีส์ เป็นพืชพื้นเมืองในเอเชียตะวันออกเฉียงใต้ ออสเตรเลีย และจะงอยแอฟริกา ใบรูปพัดเป็นทรงกลม  พืชในสกุลนี้ใช้เป็นอาหารได้อะนาฮอว์  (*L. rotundifolia*) เป็นพืชประจำชาติอย่างไม่เป็นทางการของ[[ฟิลิปปินส์]] ส่วนค้อ (*L. speciosa*)เป็นพืชประจำถิ่นใน[[อำเภอเขาค้อ]] [[จังหวัดเพชรบูรณ์]]

==สปีชีส์==


===เคยอยู่สกุลนี้===
**Pritchardia gaudichaudii* <small>(Mart.) H.Wendl.</small> (as *L. gaudichaudii* <small>Mart.</small>)
**Pritchardia martii* <small>(Gaudich.) H.Wendl.</small> (as *L. martii* <small>Gaudich.</small>)
**Saribus rotundifolius* <small>(Lam.) Mart.</small> - Anáhaw (as *L. rotundifolia'')

## อ้างอิง
ราชวงศ์ศรีวังสา

**ราชวงศ์ศรีวังสา** คือราชวงศ์ที่ปกครองอาณาจักรปตานีตั้งแต่ประมาณ พ.ศ. 2000 จนถึง พ.ศ. 2231 มีพระประมุขพระองค์แรกคือรายาศรีวังสา ผู้ก่อตั้งอาณาจักรปาตานีและเป็นปฐมกษัตริย์แห่งปาตานี ราชวงศ์ศรีวังสาปกครองปาตานียาวนานกว่า 200 ปี จนกระทั่งสิ้นสุดในสมัยรายากูนิง เมื่อกองทัพกลันตันยกทัพตีเมืองปาตานีแตกในปี พ.ศ. 2231

## รายพระนามผู้ปกครองปาตานีแห่งราชวงศ์ศรีวังสา

### แผนผังราชวงศ์ศรีวังสา

## ดูเพิ่ม
*อาณาจักรปาตานี
*รายาฮีเยา
*รายาบีรู

## อ้างอิง

หมวดหมู่:ราชวงศ์ศรีวังสา
หมวดหมู่:เจ้านายฝ่ายใต้
หมวดหมู่:พระมหากษัตริย์แห่งปัตตานี
มหาวิหารรอง

**มหาวิหารรอง** () คือคริสต์ศาสนสถานสำคัญชนิดหนึ่งในคริสตจักรโรมันคาทอลิก มีสถานะต่ำกว่ามหาวิหารเอก โบสถ์คริสต์ใด ๆ จะได้รับสถานะเป็นมหาวิหารได้ก็ต่อเมื่อได้รับการประกาศอย่างเป็นทางการจากพระสันตะปาปา หรือเป็นสถานที่ที่ถูกขนานนามว่ามหาวิหารมาเนิ่นนานแล้ว

คำว่า "บาซิลิกา" เดิมใช้หมายถึงอาคารที่มีสถาปัตยกรรมรูปแบบหนึ่งโดยเฉพาะ อาคารลักษณะนี้มักใช้เป็นอาสนวิหารประจำตำแหน่งของมุขนายก ทำให้ต่อมาบาซิลิกามักใช้หมายถึงมหาวิหาร

## สถิติ
ตามสถิติที่รวบรวมเมื่อวันที่ 31 ธันวาคม ค.ศ. 2008 พบว่ามีมหาวิหารรองอยู่ทั้งสิ้น 1,584 แห่งทั่วโลก ส่วนใหญ่ตั้งอยู่ในทวีปยุโรป ในแต่ละประเทศมีจำนวนมหาวิหารดังนี้

ในทวีปยุโรป
* ประเทศอิตาลี 537 แห่ง
* ประเทศฝรั่งเศส 168 แห่ง
* ประเทศโปแลนด์ 119 แห่ง
* ประเทศสเปน 105 แห่ง
* ประเทศเยอรมนี 73 แห่ง
* ประเทศออสเตรีย 30 แห่ง
* ประเทศเบลเยียม 27 แห่ง
* ประเทศฮังการี 15 แห่ง
* สาธารณรัฐเชค 15 แห่ง

* ประเทศสวิตเซอร์แลนด์ 12 แห่ง
* ประเทศเนเธอร์แลนด์ 22 แห่ง
* ประเทศสโลวาเกีย 9 แห่ง
* ประเทศมอลตา 8 แห่ง
* ประเทศโครเอเชีย 7 แห่ง
* ประเทศสโลวีเนีย 6 แห่ง
* ประเทศโปรตุเกส 6 แห่ง
* ประเทศลิทัวเนีย 5 แห่ง

ในทวีปอเมริกามีมหาวิหารดังนี้

* สหรัฐอเมริกา 69 แห่ง
* ประเทศบราซิล 55 แห่ง
* ประเทศอาร์เจนตินา 45 แห่ง
* ประเทศเม็กซิโก 28 แห่ง
* ประเทศโคลัมเบีย 26 แห่ง
* ประเทศแคนาดา 21 แห่ง

* ประเทศเวเนซุเอลา 15 แห่ง
* ประเทศเปรู 12 แห่ง
* ประเทศชิลี 9 แห่ง
* ประเทศโบลิเวีย 8 แห่ง
* ประเทศอุรุกวัย 5 แห่ง
* ประเทศเอลซัลวาดอร์ 4 แห่ง

ในทวีปเอเชีย
* ประเทศอินเดีย 19 แห่ง
* ประเทศฟิลิปปินส์ 12 แห่ง
* แผ่นดินศักดิ์สิทธิ์ 9 แห่ง

## อ้างอิง

หมวดหมู่:มหาวิหารรอง
คริสตัลไฟเตอส์

**คริสตัลไฟเตอส์** () เป็นวงอัลเทอร์เนทีฟแดนซ์สัญชาติอังกฤษ/สเปน ก่อตั้งวงในแคว้นนาวาร์ ของสเปน ในปี ค.ศ. 2007 วงมีอัลบั้มเปิดตัวชื่อ *[[Star of Love]]* ออกวางขายเดือนตุลาคม ค.ศ. 2010 ในอังกฤษและสหรัฐอเมริกา ออกขายผ่านสังกัดแอตแลนติกเรเคิดส์ในเดือนเมษายน 2012 ผลงานอัลบั้มชุดที่ 2 ชื่อชุด *[[Cave Rave]]* ออกวางขายวันที่ 27 พฤษภาคม ค.ศ. 2013

## อ้างอิง

หมวดหมู่:กลุ่มดนตรีโฟล์กสัญชาติอังกฤษ
หมวดหมู่:กลุ่มดนตรีอิเล็กทรอนิกส์สัญชาติอังกฤษ
หมวดหมู่:วงกลุ่มห้าสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2550
หมวดหมู่:กลุ่มดนตรีออลเทอร์นาทิฟแดนซ์
หมวดหมู่:กลุ่มดนตรีแดนซ์สัญชาติอังกฤษ
หมวดหมู่:กลุ่มดนตรีจากลอนดอน
กัมปาญอโล

**กัมปาญอโล** () เป็นบริษัทผู้ผลิตชิ้นส่วนจักรยานสัญชาติอิตาลี มีสำนักงานใหญ่อยู่ที่เมืองวีเซนซา แคว้นเวเนโต ก่อตั้งในปี ค.ศ. 1933 โดยตูลลีโอ กัมปาญอโล ที่เคยเป็นนักกีฬาจักรยานในช่วงทศวรรษ 1920 เขาเป็นหนึ่งในผู้พัฒนาระบบเปลี่ยนเกียร์แบบตีนผี (Derailleur gears) ในช่วงแรก และยังเป็นผู้พัฒนาระบบห้ามล้อแบบดิสก์รายแรกๆ ในรถจักรยานยนต์ และยังเป็นผู้พัฒนาชิ้นส่วนหลายชิ้นให้กับบริษัทรถยนต์สัญชาติอิตาลี  ทั้งอัลฟาโรมีโอ เฟอร์รารี ลัมบอร์กินี และมาเซราตี 

กัมปาญอโลมีชื่อเสียงอย่างมากในช่วงทศวรรษ 1970 ในฐานะผู้พัฒนาระบบขับเคลื่อนจักรยานที่มีน้ำหนักเบา ร่วมกับบริษัท คอลนาโก ให้เอดดี เมิกซ์ใช้ทำลายสถิติโลกจักรยานหนึ่งชั่วโมง ในปี ค.ศ. 1972

ผลิตภัณฑ์ของกัมปาญอโล มีชื่อเรียกสั้นๆ ว่า "กัมปี" (Campy)

## อ้างอิง

## แหล่งข้อมูลอื่น

* 

หมวดหมู่:บริษัทของอิตาลี
หมวดหมู่:บริษัทที่ก่อตั้งในปี พ.ศ. 2476
หมวดหมู่:บริษัทผู้ผลิตชิ้นส่วนจักรยาน
ป้อมอาเมร์

**ป้อมอาเมร์** (, ) หรือ **ป้อมอัมเบร์** () ตั้งอยู่ที่เมืองอาเมร์ ชานเมืองชัยปุระ รัฐราชสถาน ประเทศอินเดีย ซึ่งเป็นเมืองเล็กๆที่มีขนาดเพียง  ห่างจากชัยปุระเป็นระยะทาง  ป้อมอาเมร์นั้นเป็นหนึ่งในสถานที่ท่องเที่ยวที่สำคัญที่สุดแห่งหนึ่งของชัยปุระ โดยที่ตั้งนั้นโดดเด่นอยู่บนผาหินเหนือทะเลสาบ สร้างโดยมหาราชา มาน สิงห์ที่ 1 ป้อมปราการแห่งนี้มีชื่อเสียงทางด้านสถาปัตยกรรมซึ่งผสมผสานกันระหว่างศิลปะฮินดูและศิลปะราชปุตอันเป็นเอกลักษณ์ สามารถมองเห็นได้จากระยะทางไกลเนื่องจากมีขนาดกำแพงปราการที่ใหญ่และแน่นหนา พร้อมประตูทางเข้าหลายแห่ง ถนนที่ปูด้วยหินหลายสาย ซึ่งเมื่ออยู่บนป้อมแล้วสามารถมองเห็นทะเลสาบเมาตาได้อย่างชัดเจนบริเวณด้านหน้า

ความสวยงามของบรรยากาศของป้อมอาเมร์นั้นซ่อนอยู่ภายในกำแพงเมืองที่แบ่งเป็นทั้งหมด 4 ชั้น (แต่ละชั้นคั่นด้วยทางเดินกว้าง) โดยภายในเป็นหมู่พระที่นั่งซึ่งสร้างจากหินทรายสีแดงและหินอ่อน หมู่พระที่นั่งภายในป้อมอาเมร์ประกอบด้วย ทิวันเนอาม (Diwan-E-Aam) หรือท้องพระโรง, ทิวันเนฆัส (Diwan-e-Khas) หรือท้องพระโรงส่วนพระองค์, ศีษมหัล (Shish Mahal) พระตำหนักซึ่งเป็นห้องทรงประดับกระจกสำหรับมหาราช และ ชยมนเทียร (Jai Mandir) ซึ่งเป็นตำหนักอยู่บนชั้นสอง, อารามบาฆ (Aram Bagh) ซึ่งเป็นสวนสวยจัดเป็นรูปดาวแฉกแบบโมกุลคั่นกลางระหว่างอาคาร และ สุชนิวาส (Sukh Niwas) ซึ่งเป็นพระตำหนักที่ใช้การปรับอากาศภายในพระตำหนักให้เย็นลงด้วยการทำให้ลมเป่าผ่านรางน้ำตกที่มีอยู่โดยรอบภายในพระตำหนัก ทำให้ภายในตำหนักนี้มีอากาศเย็นอยู่เสมอ จากลักษณะโดยรวมอันสวยงามของบริเวณภายในป้อม จึงนิยมเรียกป้อมแห่งนี้อีกอย่างหนึ่งว่า "พระราชวังอาเมร์" พระราชวังในป้อมอาเมร์นี้เคยเป็นที่ประทับของราชปุต มหาราชา และพระราชวงศ์ของอาเมร์ในอดีต นอกจากนี้บริเวณประตูทางเข้าพระราชวังใกล้กับประตูคเณศ เป็นที่ตั้งของมนเทียรศิลามาตาเทวีซึ่งภายในมีศาลบูชาพระแม่ทุรคา ซึ่งเป็นเทพเจ้าแห่งสงคราม ซึ่งมหาราชา มาน สิงห์ทรงเคารพบูชาอย่างสูง เนื่องจากพระองค์ได้ทรงพระสุบินถึงพระแม่ทุรคาทูลให้ทราบว่าพระองค์จะชนะสงครามกับมหาราชาแห่งเบงกอลในปีค.ศ. 1604

ป้อมอาเมร์ และป้อมชยครห์ ทั้งสองนั้นตั้งอยู่บนเขาจีลกาตีละ (Cheel ka Teela) อันเป็นส่วนหนึ่งของเทือกเขาอะราวัลลี ทั้งสองป้อมนี้ถือว่าเป็นสถานที่เดียวกัน เนื่องจากสามารถเดินทางหากันได้โดยทางเชื่อมใต้ดิน ซึ่งใช้เป็นทางหลบหนีสำหรับเชื้อพระวงศ์ในกรณีที่ป้อมอาเมร์นั้นถูกยึดครอง

จากสถิติปีค.ศ. 2007 จำนวนนักท่องเที่ยวที่มาเยี่ยมชมป้อมอาเมร์มีจำนวนถึง 5,000 คนต่อวัน และ 1.4 ล้านคนต่อปี

## ระเบียงภาพ

ไฟล์:Amer fort view during the night lighting.JPG|ป้อมอาเมร์ยามค่ำคืน
ไฟล์:Jaipur 03-2016 02 Amber Fort.jpg|ป้อมอาเมร์กับทะเลสาบเมาตา
ไฟล์:Amber Fort - Tunnel.jpg|อุโมงค์ลับเชื่อมระหว่างป้อมอาเมร์กับป้อมชยครห์
ไฟล์:Amber Fort Diwan-i-Aam 20080213-7.jpg|เสาสองชั้นภายในดิวัน-อิ-อัม
ไฟล์:Ceiling painting Amber Fort.jpg|งานเขียนสีบนเพดาน
ไฟล์:Mirror Palace details Amber Fort.jpg|รายละเอียดภายในพระตำหนักประดับกระจก
ไฟล์:Side Panel Ganesh Pol Amber Fort.jpg|ผนังด้านของของคเณศโปล
ไฟล์:Second floor view Fourth Courtyard Amber Fort.jpg|บริเวณระเบียงชั้นบนมองจากลานกว้างชั้นที่ 4
ไฟล์:Amber Fort Second Courtyard Mirror Palace view.jpg|พระตำหนักประดับกระจก มองจากลานกว้างชั้นที่ 2
ไฟล์:Amber Fort-1.jpg|โดมของป้อมอาเมร์
ไฟล์:Amber fort jaipur.jpg|พานอรามาของบริเวณสวนภายในป้อม


## อ้างอิง

## อ่านเพิ่ม
*
*
*

## แหล่งข้อมูลอื่น

หมวดหมู่:สิ่งก่อสร้างในชัยปุระ
หมวดหมู่:ป้อมในรัฐราชสถาน
หมวดหมู่:วังในรัฐราชสถาน
ชิมาโนะ

thumb|Shimano 600, 1980
**ชิมาโนะ** () เป็นบริษัทสัญชาติญี่ปุ่น ผู้ผลิตชิ้นส่วนจักรยาน อุปกรณ์ตกปลา และเรือพาย ก่อตั้งในปี ค.ศ. 1921 โดยโชซาบุโร ชิมาโนะ ที่เมืองซาไก จังหวัดโอซากะ

ชิมาโนะเป็นผู้ผลิตอุปกรณ์จักรยานรายใหญ่ มีส่วนแบ่งการตลาดประมาณ 50% ของชิ้นส่วนระบบขับเคลื่อน ห้ามล้อ และวงล้อ มีโรงงานผลิตอยู่ที่เมืองคุนซาน ใกล้กับเซี่ยงไฮ้ ประเทศจีน   รัฐยะโฮร์ ประเทศมาเลเซีย  และประเทศสิงคโปร์

## อ้างอิง

## แหล่งข้อมูลอื่น

* Shimano.com
* History of Dura-Ace and Compatibility at Sheldonbrown.com

หมวดหมู่:บริษัทของญี่ปุ่น
หมวดหมู่:บริษัทผู้ผลิตชิ้นส่วนจักรยาน
หมวดหมู่:บริษัทที่ก่อตั้งในปี พ.ศ. 2464
หมวดหมู่:บริษัทจดทะเบียนในตลาดหลักทรัพย์โตเกียว
คูวาฮาระ

thumb|จักรยานบีเอ็มเอ็กซ์ของคุวะฮะระ
**คูวาฮาระ** () เป็นบริษัทผู้ผลิตจักรยานและชิ้นส่วนจักรยาน ก่อตั้งโดยเซ็นทาโระ คูวาฮาระ ในปี ค.ศ. 1918 โดยเริ่มจากการเป็นธุรกิจในครอบครัว เป็นผู้ค้าส่งชิ้นส่วนจักรยานที่เมืองโอซากะ   และส่งออกสินค้าไปยังรัสเซีย จีน และเอเชียตะวันออกเฉียงใต้ บริษัทเริ่มทำตลาดจักรยานในสหรัฐอเมริกาในช่วงทศวรรษ 1960  

คูวาฮาระมีชื่อเสียงจากจักรยานบีเอ็มเอ็กซ์ที่บริษัทร่วมพัฒนา ขึ้นในทศวรรษ 1970 มีวางจำหน่ายในอเมริกาเหนือ ยุโรป และออสเตรเลีย และเป็นที่จดจำจากความสำเร็จของภาพยนตร์ *[[อี.ที. เพื่อนรัก]]* ของสตีเวน สปีลเบิร์กในปี ค.ศ. 1982  ต่อมาบริษัทได้วางจำหน่ายจักรยานบีเอ็มเอ็กซ์ "รุ่น อี.ที." ที่ผลิตออกมาเป็นพิเศษในปี ค.ศ. 2002 เป็นส่วนหนึ่งของการฉลองครบรอบยี่สิบปีของภาพยนตร์

แบรนด์คูวาฮาระ ได้รับการยอมรับและความนิยมในระดับสากลเมื่อใช้โมเดลบีเอ็มเอ็กซ์ ใน E.T. นอกโลก หลังจากความสำเร็จของภาพยนตร์ คุวาฮาระเริ่มผลิตโมเดล "ET" สีแดงและสีขาวในราคาและคุณภาพสามระดับคูวาฮาระ ออกโมเดล ET อีกครั้งในปี 2002 ซึ่งเป็นส่วนหนึ่งของการครบรอบ  20 ปีของ ET และอีกครั้งในปี 2022 ซึ่งเป็นส่วนหนึ่งของการครบรอบ 40 ปีของภาพยนตร์เรื่องนี้ ในปี 2550 Tom Meighan นักร้องนำวงร็อค Kasabian ได้ซื้อจักรยานมือสองหน้าจอในราคา 10,000 ปอนด์

## อ้างอิง

หมวดหมู่:บริษัทของญี่ปุ่น
หมวดหมู่:บริษัทผู้ผลิตชิ้นส่วนจักรยาน
หมวดหมู่:บริษัทญี่ปุ่นที่ก่อตั้งในปี พ.ศ. 2461
ตุลลีโอ กัมปัญโญโล

**เจนตุลลีโอ กัมปัญโญโล** (; 26 สิงหาคม ค.ศ. 1901 - 3 กุมภาพันธ์ ค.ศ. 1983) เป็นนักจักรยานและนักประดิษฐ์ชาวอิตาลี ผู้ก่อตั้งบริษัทกัมปัญโญโล ผู้ผลิตชิ้นส่วนจักรยานชั้นนำของโลก ซึ่งได้ชื่อว่าเป็นผลิตภัณฑ์ไฮเอนด์สำหรับใช้ในการแข่งขันระดับนานาชาติ  เขาเป็นผู้ออกแบบและจดสิทธิบัตรแกนล้อจักรยานแบบปลดเร็ว (quick release skewer) ในปี ค.ศ. 1930 ซึ่งยังคงใช้กันอยู่จนถึงทุกวันนี้

ตุลลีโอเกิดที่เมืองวีเชนซา แคว้นเวเนโต เริ่มเป็นนักแข่งขันจักรยานสมัครเล่นตั้งแต่อายุ 21 ปี และชนะการแข่งขันหลายรายการ โดยในการแข่งขันครั้งหนึ่งเมื่อวันที่ 11 พฤศจิกายน ค.ศ. 1927 เขาเกือบเป็นผู้ชนะเลิศแต่ต้องพ่ายไปเนื่องจากยางล้อแบนบนเส้นทางระหว่างช่องเขาในจังหวัดเบลลูโน และไม่สามารถถอดล้อเพื่อเปลี่ยนยางได้ จากเหตุการณ์นี้ทำให้เขาคิดออกแบบดุมล้อที่สามารถถอดประกอบได้ด้วยมือเปล่า ไม่ต้องใช้เครื่องมือใด ๆ  และวางจำหน่ายเป็นสินค้าชิ้นแรกของกัมปัญโญโล ในปี ค.ศ. 1933

ตุลลีโอยังเป็นผู้พัฒนาล้อรถยนต์แมกนีเซียมอัลลอยในปี ค.ศ. 1961 ให้กับผู้ผลิตรถยนต์ชั้นนำของอิตาลี ทั้งอัลฟาโรมีโอ เฟอร์รารี ลัมโบร์กีนี และมาเซราตี

## อ้างอิง

หมวดหมู่:นักจักรยานชาวอิตาลี
หมวดหมู่:นักประดิษฐ์ชาวอิตาลี
หมวดหมู่:บุคคลจากวีเชนซา
SRAM Corporation

**SRAM Corporation** (อ่านว่า สแรม) เป็นบริษัทผู้ผลิตชิ้นส่วนจักรยานสัญชาติอเมริกัน ก่อตั้งในปี 1987 ที่เมืองชิคาโก สหรัฐอเมริกา  เป็นผู้ผลิตระบบขับเคลื่อนจักรยานรายใหญ่อันดับสอง รองจาก ชิมะโนะ

ชื่อบริษัท SRAM เขียนด้วยตัวอักษรตัวใหญ่ทั้งหมด มาจากชื่อย่อของสามผู้ก่อตั้งบริษัท คือ **S**cott, **R**ay และ S**am** (คือชื่อหน้าของ **S**cott King  ชื่อกลางของ Stan **R**ay Day และ อักษรจากชื่อ S**am** Harwell Patterson)  ทั้งสามคนร่วมกันออกแบบผลิตภัณฑ์ชิ้นแรกของบริษัท เป็นระบบเปลี่ยนเกียร์แบบใช้ข้อมือบิด (Grip Shift หรือ Twist Shift) ที่วางจำหน่ายในปี ค.ศ. 1987  ชื่อบริษัทมักถูกออกเสียงผิดเป็น "เอส-แรม" (มาจากเสียงอ่าน Static Random Access Memory (SRAM) ที่มีตัวย่อเหมือนกัน) หรือ "ชแรม"

## อ้างอิง

## แหล่งข้อมูลอื่น

*SRAM website
*SRAM Road bike website
*SRAM Performance Comfort website
*Avid website
*Truvativ website
*RockShox website
*Zipp Speed Weaponry website

หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2530
หมวดหมู่:บริษัทผู้ผลิตชิ้นส่วนจักรยาน
ธำรงค์ ไทยมงคล

**ธำรงค์ ไทยมงคล** (เกิด 24 มิถุนายน พ.ศ. 2494) เป็นนักการเมืองชาวไทย อดีตรองประธานสภาผู้แทนราษฎร คนที่สอง ในสภาผู้แทนราษฎรไทย ชุดที่ 19 และอดีตสมาชิกสภาผู้แทนราษฎรจังหวัดอุบลราชธานี

## ประวัติ
ธำรงค์ เกิดเมื่อวันที่ 24 มิถุนายน พ.ศ. 2494 สำเร็จการศึกษาระดับปริญญาตรี คณะนิติศาสตร์ จากมหาวิทยาลัยธรรมศาสตร์ จบเนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา และระดับปริญญาโท คณะนิติศาสตร์ จากมหาวิทยาลัยนิวยอร์ก ประเทศสหรัฐอเมริกา

## การทำงาน
ธำรงค์ ประกอบอาชีพทนายความ และได้รับเลือกตั้งเป็นสมาชิกสภาผู้แทนราษฎรจังหวัดอุบลราชธานี ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคกิจสังคม และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาลงสมัครรับเลือกตั้งในเขต 4 จังหวัดอุบลราชธานี แต่แพ้ให้กับสุพล ฟองงาม จากพรรคไทยรักไทย

ธำรงค์ ได้รับแต่งตั้งเป็นเลขานุการรองประธานสภาผู้แทนราษฎร คนที่ 2 (เชาวน์วัศ สุดลาภา) เป็นรองโฆษกประจำสำนักนายกรัฐมนตรี ในรัฐบาลชวน หลีกภัย ระหว่างปี พ.ศ. 2535 ถึงปี พ.ศ. 2536 ต่อมาเขาได้รับแต่งตั้งเป็นรองประธานสภาผู้แทนราษฎร ในปี พ.ศ. 2539

ธำรงค์ มีบทบาทในการสนับสนุนมหาวิทยาลัยราชภัฏอุบลราชธานี โดยการแปรญัตติงบประมาณในการก่อสร้างของมหาวิทยาลัย ในปี พ.ศ. 2540

## เครื่องราชอิสริยาภรณ์

## อ้างอิง

หมวดหมู่:ทนายความชาวไทย
หมวดหมู่:นักการเมืองจากจังหวัดอุบลราชธานี
หมวดหมู่:รองประธานสภาผู้แทนราษฎรไทย
หมวดหมู่:สมาชิกสภาผู้แทนราษฎรจังหวัดอุบลราชธานี
หมวดหมู่:นักการเมืองพรรคกิจสังคม
หมวดหมู่:นักการเมืองพรรคประชาธิปัตย์
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ศิษย์เก่าจากมหาวิทยาลัยนิวยอร์ก
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
โยชิโอะ คาโต

**โยชิโอะ คาโต** (; 1 สิงหาคม ค.ศ. 1957 – ) เป็นอดีตนักกีฬาฟุตบอลชาวญี่ปุ่น ผู้ซึ่งเล่นให้แก่ทีมชาติญี่ปุ่น รวมถึงเป็นผู้ช่วยผู้ฝึกสอนทีมชาติญี่ปุ่นชุดฟุตบอลโลก 2010 และทำหน้าที่เป็นผู้ฝึกสอนผู้รักษาประตูให้แก่สโมสรฟุตบอลชลบุรี และฟุตบอลทีมชาติไทย

ครั้งหนึ่ง โยชิโอะ คาโต ยังได้รับเชิญจากคาซูโตะ คูชิดะ ในการรับบทแสดงนำในภาพยนตร์สั้น*[[มาริโอ (ตัวละคร)|ซูเปอร์มาริโอ]]* ที่ชลบุรีสเตเดียม

## สถิติสโมสรอาชีพ

## สถิติระดับนานาชาติ

## อ้างอิง

## แหล่งข้อมูลอื่น
* 

หมวดหมู่:บุคคลจากไซตามะ
หมวดหมู่:นักฟุตบอลชาวญี่ปุ่น
หมวดหมู่:ผู้ฝึกสอนผู้รักษาประตูฟุตบอล
หมวดหมู่:ชาวญี่ปุ่นในประเทศไทย
ก็อดเบลสส์ฟีจี

***ก็อดเบลสส์ฟีจี*** หรือ ***Meda Dau Doka*** ***ขอพระเจ้าทรงคุ้มครองฟีจี*** เป็นเพลงชาติของฟีจี. เรียบเรียงทำนองโดย ชาลส์ ออสติน ไมล์ ในส่วนของดนตรี ได้ดัดแแปลงมาจากเพลงสวดสรรเสริญที่มีชื่อว่า *Dwelling in Beulah Land* เมื่อ ค.ศ. 1911 ประพันธ์บทร้องโดย ไมเคิลฟรานซิส อเล็กซานเดอร์ เพรสคอร์ต ประกาศใช้อย่างเป็นทางการในพิธีประกาศเอกราช เมื่อ ค.ศ. 1970

## บทร้อง
### บทร้องฉบับราชการ

### บทร้องภาษาฟีจี

### บทร้องภาษาฮินดี

## ดูเพิ่ม
* ประวัติศาสตร์ฟีจี
* ธงชาติฟีจี
* ตราแผ่นดินของฟีจี

## อ้างอิง

## แหล่งข้อมูลอื่น
; แหล่งรวบรวมข้อมูลและไฟล์เสียง
* ฟีจี: ''ก็อดเบลสส์ฟีจี'' - ไฟล์เสียงและเนื้อร้อง
* 'ก็อดเบลสส์ฟีจี'' 
* MIDI version 
*ไฟล์ควิกไทม์ 
* ไฟล์มิดิ 
; วีดิทัศน์
*''ก็อดเบลสส์ฟีจี'' การแข่งขันกีฬารักบี้

เพลงชาติ
หมวดหมู่:สัญลักษณ์ของประเทศฟีจี
หมวดหมู่:ดนตรีฟีจี
หมวดหมู่:เพลงภาษาอังกฤษ
ชัยสิงห์ที่ 2

**มหาราชา สวาอี ชัยสิงห์** (3 พฤศจิกายน ค.ศ. 1688–21 กันยายน ค.ศ. 1743) เป็นมหาราชาผู้ปกครองอาณาจักรอาเมร์ ซึ่งต่อมาภายหลังย้ายมาอยู่ที่ชัยปุระ พระราชสมภพที่เมืองอาเมร์ นครหลวงแห่งราชวงศ์กาชวาหา (Kachwaha) ขึ้นครองราชย์เมื่อพระชนมายุเพียง 11 พระชันษาเมื่อพระราชบิดา มหาราชาพิศัน สิงห์ (Maharaja Bishan Singh) เสด็จสวรรคตเมื่อวันที่ 31 ธันวาคม ค.ศ. 1699 ต่อมาในปี ค.ศ. 1721 สมเด็จพระจักรพรรดิมูฮัมมัดชาห์ แห่งจักรวรรดิโมกุล ได้สถาปนาเฉลิมพระอิสริยยศของพระองค์ขึ้นเป็น "ซารามะดีราชาหะอีฮินด์" (Saramad-i-Rajaha-i-Hind)  และต่อมาในปี ค.ศ. 1723 ได้รับการสถาปนาขึ้นเป็น "มหาราชา สวาอี" (Maharaja Sawai) คำว่า "สวาอี" หมายถึง *ผู้ที่ยิ่งใหญ่กว่ากษัตริย์อื่นหนึ่งเศษหนึ่งส่วนสี่เท่า* ซึ่งคำนำหน้าพระปรมาภิไธยนี้ได้ใช้นำหน้าพระนามของมหาราชาพระองค์ต่อมา พระองค์ทรงเป็นกษัตริย์ที่มีความสนใจในคณิตศาสตร์ ดาราศาสตร์ และสถาปัตยกรรม

## อ้างอิง

## บรรณานุกรม
#Sarkar, Jadunath (1984, reprint 1994) *A History of Jaipur*, New Delhi: Orient Longman, ISBN 81-250-0333-9
#Jyoti J. (2001) *Royal Jaipur*, Roli Books, ISBN 81-7436-166-9
#Tillotson G, (2006) *Jaipur Nama*, Penguin books
#Michiel Schwarz, (1980) *Observatoria : de astronomische instrumenten van Maharaja Sawai Jai Singh II in New Delhi, Jaipur, Ujjain en Benares*, Amsterdam : Westland/Utrecht Hypotheekbank
ฟาเรนไฮต์ (วงดนตรีไต้หวัน)

**ฟาเรนไฮต์** (; พักฟ้าซื้อ: Fui Lûn-hói; ) เป็นบอยแบนด์ชาวไต้หวันที่ประกอบด้วยสมาชิก เฉิน อี้หรู, หวัง ตงเฉิง, อู๋ จุน และ เหยียน หย่าหลุน พวกเขาก่อตั้งขึ้นในปี ค.ศ. 2005 โดย Comic International Productions และ HIM International Music และ จีเอ็มเอ็ม แกรมมี่ในประเทศไทย เพลงของพวกเขาจัดจำหน่ายโดย WOW Music ในฮ่องกง และโดยโพนี่แคนยอนในประเทศญี่ปุ่น ฟาเรนไฮต์มีเกี่ยวข้องกับรุ่นพี่ร่วมค่ายวง S.H.E ซึ่งอยู่ภายใต้สังกัด HIM International Music เช่นกัน

## ประวัติ
“ฟาเรนไฮต์” หรือชื่อจีนว่า “เฟยหลุนไห่” บอยแบนด์ที่มาแรงที่สุดของไต้หวันและกำลังฮ็อตที่สุดในอเชียประกอบด้วย 4 หนุ่มหล่อ “อู๋จุน”, “วังตงเฉิง (Jiro)”, “เฉินอี้หยู (Kalvin)” และ “เหยียนหย่าหลุน (Aron)” พวกเขาเดินตามรอยบอยแบด์รุ่นพี่อย่าง F4 โดยเริ่มเปิดตัวด้วยการแสดงละคร ประเดิมคนแรกด้วยหนุ่มหน้าทะเล้น “Jiro” ทีรบบทพระรองในเรื่อง “It started with a kiss” จากนั้น “Jiro” “Kalvin” และ “Aron” ก็ได้แสดงร่วมกันในเรื่อง “KO One” ส่วนสมาชิกคนสุดท้าย “อู๋จุน” ก็ได้เป็นนักแสดงรับเชิญด้วย ก่อนที่จะได้รับบทพระเอกในเรื่อง “Tokyo Juliet” ซึ่งประสบความสำเร็จเป็นอย่างมาก จากนั้นกลางปี 2006 พวกเขาจึงได้รวมตัวกันเป็นบอยแบนด์ในนาม “ฟาเรนไฮต์” และในเวลาไม่ถึงปี “ฟาเรนไฮต์” ก็ได้ขึ้นแท่นเป็นท๊อปบอยแบนด์ของไต้หวัน พวกเขาได้ขึ้นปกนิตยสารต่าง ๆ ทั่วเอเชียกว่า 30 เล่ม จนได้รับการขนานนามว่าเป็นบอยแบนด์จากไต้หวันที่ประสบความสำเร็จสูงสุดหลังจาก F4 เมื่อหลายปีก่อน

## สมาชิก

## ผลงานเพลง
*Fahrenheit (2006)
*Two-Sided Fahrenheit (2008)
*Love You More and More (2009)
*Super Hot (2010)

## ละครซีรีส์
*2003 Spicy Teacher
*2004 Pawnshop No. 8
*2004 I Love My Wife
*2005 It Started With a Kiss
*2005 KO One
*2006 Tokyo Juliet
*2006 Hanazakarino Kimitachihe
*2007 The X-Family
*2007 Romantic Princess
*2004 They Kiss Again
*2008 Rolling Love
*2008 Hot Shot
*2008 Mysterious Incredible Terminator
*2009 ToGetHer
*2009 K.O.3an Guo
*2009 Momo Love
*2009 Gloomy Salad Days
*2010 Love Buffet
*2011 Sunshine Angel
*2012 Absolute Darling
*2012 KO One Return
*2012 Alice In Wonder City
*2013 KO One Re-Act 3
*2013 Just You
*2013 Fabulous Boy
*2014 Full In Love With Me
*2015 The Cossing Hero

## อ้างอิง

## แหล่งข้อมูลอื่น

*  Fahrenciti.com - official Taiwan homepage
*  Fahrenheit@HIM Taiwan
*  Fahrenheit: official Japan homepage

หมวดหมู่:บอยแบนด์
หมวดหมู่:บอยแบนด์ไต้หวัน
หมวดหมู่:กลุ่มดนตรีสัญชาติไต้หวัน
หมวดหมู่:ศิลปินสังกัดโพนีแคนยอน
ป้อมชยครห์

**ป้อมชยครห์** (ราชสถานและ; ) ตั้งอยู่บริเวณเชิงเขาชีลกาทีลา (เขาแห่งอินทรี) ซึ่งเป็นส่วนหนึ่งของเทือกเขาอะระวัลลี โดยตั้งอยู่สูงเหนือกว่าป้อมอาเมร์ ซึ่งเบื้องล่างนั้นเป็นทะเลสาบเมาตา ซึ่งใกล้กับเมืองอาเมร์ ชานเมืองชัยปุระ ในรัฐราชสถาน ประเทศอินเดีย สร้างโดยมหาราชาสะหวายจัย สิงห์ที่ 2 ในปีค.ศ. 1726 เพื่อใช้สำหรับอารักขาป้อมอาเมร์ และพระราชวังอาเมร์ซึ่งตั้งอยู่ภายในอันเป็นพระราชฐานของพระองค์

ป้อมแห่งนี้มีการออกแบบทางโครงสร้างสถาปัตยกรรมที่คล้ายคลึงกับป้อมอาเมร์ และยังนิยมเรียกกันว่า "ป้อมชัย" (ป้อมแห่งชัยชนะ) ซึ่งกินความยาวรวม  ทางด้านทิศเหนือจรดใต้ และกว้างประมาณ  ในป้อมแห่งนี้เป็นที่ตั้งของปืนใหญ่ "ชัยวนา" (Jaivana) ซึ่งมีน้ำหนักถึง 50 ตัน ซึ่งได้ทำการหลอมโลหะและผลิตภายในป้อมแห่งนี้ โดยในขณะที่สร้างนั้นถือเป็นปืนใหญ่ที่มีขนาดใหญ่ที่สุดในโลกซึ่งมีล้อสามารถเคลื่อนย้ายได้ ภายในป้อม มีสวนที่ตกแต่งอย่างสวยงาม และหมู่พระตำหนักซึ่งประกอบด้วย "ลักษมีวิลาส" (Laxmi Vilas), "ลลิตมนเทียร" (Lalit Mandir), "วิลาสมนเทียร" (Vilas Mandir) และ "อารามมนเทียร" (Aram Mandir) ซึ่งใช้สำหรับสมาชิกพระราชวงศ์เวลาเสด็จมาประทับที่ป้อมแห่งนี้  นอกจากนี้ยังพบ "ศุภัตนิวาส" (Shubhat Niwas) ซึ่งเป็นโถงสำหรับรวมพล โรงงานผลิตอาวุธ และพิพิธภัณฑ์ ป้อมชยครห์ และป้อมอาเมร์นั้นเชื่อมต่อกันด้วยทางเดินลับใต้ดิน จึงมักถือว่าป้อมทั้งสองนี้เป็นสถานที่เดียวกัน

## อ้างอิง

หมวดหมู่:สิ่งก่อสร้างในชัยปุระ
ชยครห์
อะโดบี อาฟเตอร์เอฟเฟกต์

**อะโดบี อาฟเตอร์เอฟเฟกต์** () เป็นโปรแกรมประยุกต์เกี่ยวกับการสร้างกราฟิกเคลื่อนไหว ,ภาพเอฟเฟ็ก และคอมโพสิตในระบบดิจิทัล ผลิตโดยบริษัทอะโดบีซิสเต็มส์ ที่ใช้ในกระบวนการผลิตเบื้องหลังของการสร้างภาพยนตร์ และรายการโทรทัศน์ การใช้งานหลักคือการก่อกำเนิดแอนิเมชันแบบ 2 มิติ และ2.5 มิติ ,องค์ประกอบภาพเอฟเฟ็ก และการตกแต่ง (การปรับภาพ , การแก้ไขสี และอื่นๆ)

=ประวัติความเป็นมา=
After Effects เดิมสร้างโดย David Herbstman, David Simons, Daniel Wilk, David M. Cotter และ Russell Belfer ที่Company of Science and Artใน พรอวิเดน ซ์โรดไอส์แลนด์ ซอฟต์แวร์สองเวอร์ชันแรก 1.0 (มกราคม 2536) และ 1.1 ได้รับการเผยแพร่โดยบริษัทที่นั่น CoSA ซึ่งมี CEO คือ William J. O'Farrell CoSA พร้อม After Effects ถูกซื้อกิจการโดยAldus Corporationในเดือนกรกฎาคม พ.ศ. 2536 ซึ่ง Adobe เข้าซื้อกิจการในปี พ.ศ. 2537 Adobe ได้ซื้อPageMakerเช่นกัน After Effects รุ่นใหม่แรกของ Adobe คือเวอร์ชัน 3.0

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:ซอฟต์แวร์ของอะโดบี
หมวดหมู่:อะโดบี ครีเอทีฟ สวีท
หมวดหมู่:ซอฟต์แวร์ตัดต่อวิดีโอ
หมวดหมู่:ซอฟต์แวร์ในปี พ.ศ. 2536
อะโดบี ชอกเวฟ

**อะโดบี ชอกเวฟ** () เป็นโปรแกรมประยุกต์สื่อประสมที่ใช้ในการแทรกแอนิเมชัน และปฏิสัมพันธ์ไปยังหน้าเว็บ ช่วยให้โปรแกรมประยุกต์อะโดบี ไดเรกเตอร์ เผยแพร่บนอินเทอร์เน็ตและเข้าชมได้ในเว็บเบราว์เซอร์บนคอมพิวเตอร์เครื่องใดที่มีคลื่นกระแทกติดตั้งปลั๊กอิน ผลิตครั้งแรกโดยบริษัทแมโครมีเดีย และวางจำหน่ายในปี ค.ศ. 1995 และต่อมาก็ได้ซื้อกิจการ โดยอะโดบีซิสเต็มส์ ใน ค.ศ. 2005

## อ้างอิง

## แหล่งข้อมูลอื่น
* Adobe Shockwave Player
* Adobe.com/shockwave/welcome - Test (and check versions of) your Shockwave and Flash plugins
* Adobe.com/TechnoteAdobe.com/Technote using The Wayback Machine - What's the difference between Shockwave and Flash? (dated 2004)
* How Stuff Works - The Difference Between Flash and Shockwave

หมวดหมู่:ซอฟต์แวร์แอนิเมชัน
หมวดหมู่:ซอฟต์แวร์ของแมโครมีเดีย
หมวดหมู่:รูปแบบไฟล์ภาพกราฟิกส์
หมวดหมู่:ซอฟต์แวร์ของอะโดบี
หมวดหมู่:ซอฟต์แวร์ในปี พ.ศ. 2538
หมวดหมู่:ซอฟต์แวร์บนวินโดวส์
ชาญชัย ไทรัฐ

**ชาญชัย ไทรัฐ** นักมวยสากลชาวไทย สถิติการชก 5 ครั้ง ชนะ 1 (น็อค 1) เสมอ 1 แพ้ 3 
## ประวัติ
สถิติการชกมวยสากลอาชีพของชาญชัยที่บันทึกไว้ใน Boxrec.com เริ่มขึ้นชกครั้งแรกเมื่อ 9 มกราคม พ.ศ. 2509 แพ้น็อคสเลมาลย์ อิทธิอนุชิต ยก 5 จากนั้น เดินทางไปชกที่ฟิลิปปินส์ถึง 4 ครั้งในปีเดียวกัน เริ่มจากเสมอกับ เจสเซ เดล วัลเลเมื่อ 16 กุมภาพันธ์ ต่อมาในเดือนมีนาคม เป็นฝ่ายชนะน็อค ลาร์รี่ ฟลาวิโน ยก 8 และในวันที่ 16 กันยายน ขึ้นชกกับเดล วัลเลอีกครั้ง ซึ่งผลปรากฏว่าชาญชัยเป็นฝ่ายแพ้คะแนนโดยเทคนิคไป และในวันที่ 17 ธันวาคม พ.ศ. 2509 ชาญชัยก็ได้ขึ้นชิงแชมป์  OPBF รุ่นไลท์เวทที่ฟิลิปปินส์ แต่เป็นฝ่ายแพ้คะแนน เปโดร อดิควิว จูเนียร์ไป จากนั้น ชาญชัยก็ไม่ได้ขึ้นชกมวยสากลอาชีพอีก
## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์  OPBF รุ่นไลท์เวทเมื่อ 17 ธันวาคม พ.ศ. 2509 แพ้คะแนน เปโดร อดิควิว จูเนียร์ ที่ฟิลิปปินส์
หมวดหมู่:นักมวยสากลชาวไทยรุ่นไลท์เวท
ศิริน้อย ลูกพระกฤษณ์

**ศิริน้อย ลูกพระกฤษณ์**  นักมวยสากลชาวไทย สถิติการชก 4 ครั้ง แพ้ 4
## ประวัติ
ศิริน้อยเคยชกมวยไทยมาก่อนที่จะชกมวยสากลอาชีพ แต่สถิติการชกของศิริน้อยที่มีบันทึกใน Boxrec.com มีเพียง 4 ครั้ง เริ่มจากชิงแชมป์ OPBF ที่ว่างในรุ่นซูเปอร์แบนตัมเวทเมื่อ 25 สิงหาคม พ.ศ. 2503 แพ้น็อค ฮารุโอะ ซากาโมโต ยก 8 จากนั้น อีก 3 ปีต่อมา ได้ชิงแชมป์ OPBF รุ่นเฟเธอร์เวทเมื่อ 30 ตุลาคม พ.ศ. 2506 แพ้น็อค มิตสุโนริ เซกิ ยก 3 ไม่ได้แชมป์ทั้งสองครั้ง จากนั้นในเดือนธันวาคม พ.ศ. 2506 ศิริน้อยไปชกมวยสากลที่ญี่ปุ่น แพ้น็อค มันโซ กิกูชิ ยก 6 จากนั้นอีกสามปีต่อมา จึงขึ้นชกกับสเลมาลย์ อิทธิอนุชิต เมื่อ 2 กุมภาพันธ์ พ.ศ. 2509 ซึ่งศิริน้อยเป็นฝ่ายแพ้น็อคในยกที่ 3 จากนั้นก็ไม่ได้ชกมวยสากลอีกเลย
## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นซูเปอร์แบนตัมเวทเมื่อ 25 สิงหาคม พ.ศ. 2503 แพ้น็อค ฮารุโอะ ซากาโมโต ยก 8 ที่ ญี่ปุ่น
** ชิงแชมป์ OPBF รุ่นเฟเธอร์เวทเมื่อ 30 ตุลาคม พ.ศ. 2506 แพ้น็อค มิตสุโนริ เซกิ ยก 3 ที่ ญี่ปุ่น
## อ้างอิง
สถิติการชก boxrec.com 
หมวดหมู่:นักมวยสากลชาวไทยรุ่นซูเปอร์แบนตัมเวท
หมวดหมู่:นักมวยสากลชาวไทยรุ่นเฟเธอร์เวท
แม่น้ำชินาโนะ

เป็นแม่น้ำระดับ 1 (Class 1 River) ไหลผ่านจังหวัดนางาโน (長野県, Nagano-ken) สู่จังหวัดนีงาตะ （新潟県, Niigata-ken) เป็นแม่น้ำสายหลักในระบบแม่น้ำชินาโน ช่วงที่ไหลผ่านจังหวัดนางาโนนั้นจะเรียกว่า แม่น้ำชิกูมะ （千曲川, Chikuma-gawa) ในความยาวของแม่น้ำทั้งหมด 367 กิโลเมตร ช่วงที่เรียกว่า แม่น้ำชินาโน มีความยาว 153 กิโลเมตร ส่วนที่เรียกว่า แม่น้ำชิกูมะ มีความยาว 214 กิโลเมตร แต่เนื่องจากมีพระราชกำหนดรวมแม่น้ำชิกูมะเข้ากับระบบแม่น้ำชินาโน แม่น้ำชินาโนจึงเป็นแม่น้ำที่ยาวที่สุดของญี่ปุ่น มีพื้นที่ลุ่มน้ำ 11,900 ตารางกิโลเมตร ใหญ่เป็นอันดับที่ 3 ของญี่ปุ่น

## แหล่งข้อมูลอื่น

ชินาโนะ
เยสเซอร์เดส์

**เยสเซอร์เดย์** (Yes'sir Days) เป็นกลุ่มศิลปินไทย สังกัดจีนี่ เรคคอร์ด ในเครือจีเอ็มเอ็ม มิวสิค ปัจจุบันมีสมาชิกทั้งหมด 4 คน ประกอบด้วย อัทธ์ - อังค์กูณฑ์ (ร้องนำ), อาร์ท - วสุรัตน์ (กลอง), ตูน - พชรัชต์ (เบส) และบอม - ณัฐธีร์ (กีตาร์)

## สมาชิก

### สมาชิกปัจจุบัน

* อังค์กูณฑ์ ธนาทรัพย์เจริญ **(อัทธ์)** – ร้องนำ กีต้าร์ (รึ่ทึ่ม) (พ.ศ. 2554–ปัจจุบัน) เกิดเมื่อ 5 มีนาคม พ.ศ. 2529 ที่ อำเภอไชยวาน จังหวัดอุดรธานี
* วสุรัตน์ พานิช **(อาร์ต)** – กลอง (พ.ศ. 2554–ปัจจุบัน) เกิดเมื่อ 7 กันยายน พ.ศ. 2528 ที่ เขตบางบอน กรุงเทพมหานคร
* ณัฐธีร์ รุ่งเลิศนิรันดร์ **(บอมบ์)** – กีตาร์ (โซโล่) (พ.ศ. 2561–ปัจจุบัน) เกิดเมื่อ 1 ตุลาคม พ.ศ. 2534 ที่ อำเภอจตุรพักตรพิมาน จังหวัดร้อยเอ็ด
* พชรัชต์ พูลผล **(ตูน)** – เบส (พ.ศ. 2560–ปัจจุบัน) เกิดเมื่อ 1 กุมภาพันธ์ พ.ศ. 2532 ที่ เขตดอนเมือง กรุงเทพมหานคร

### อดีตสมาชิก

* วีรยุธ วัณโณ **(ปลั๊ก)** – เบส (พ.ศ. 2554–2559) เกิดเมื่อ 4 สิงหาคม พ.ศ. 2529 ที่ เขตลาดกระบัง กรุงเทพมหานคร
* อมร ตันติโชติมัย **(บอย) –** กีตาร์, (โซโล่) (พ.ศ. 2554–2560) เกิดเมื่อ 25 ตุลาคม พ.ศ. 2525 ที่ อำเภอเมืองตรัง จังหวัดตรัง

## ผลงานเพลง

### Single เพลง
#### พ.ศ. 2555
# 1)การมาของเธอ (เปิดตัวที่ค่าย We Records) 16 ก.พ 2012
# 2)เจ็บไปรักไป 15 พ.ค 2012
# 3)แผลที่ไม่มีวันหาย 9 พ.ย 2012

#### พ.ศ. 2556
# 4)อยากให้เธอได้ยินหัวใจ Feat. ฟิล์ม บงกช (Ost.พรพรหมอลเวง) 21 ก.พ 2013
# 5)มนุษย์ล่องหน 5 ส.ค 2013
# 6)รักเธอคนเดียวเท่านั้น (Ost.รักสุดฤทธิ์) 9 ธ.ค 2013

#### พ.ศ. 2557
# 7)เจ็บแค่ไหนก็ยังรักอยู่  feat. ฟิล์ม บงกช  (Ost.อย่าลืมฉัน) 9 เม.ย 2014

#### พ.ศ. 2558
# 8)ปั่น 16 มิ.ย 2015
# 9)คู่กรณี (เปิดตัวที่ค่ายใหม่ Nevermind Records) 8 ธ.ค 2015

#### พ.ศ. 2559
# 10)ใกล้เกินไป 4 เม.ย 2016
# 11)พูดไม่ได้สักที (Ost. เกมมายา) 30 ก.ย 2016

#### พ.ศ. 2560
# 12)ฆาตกรต่อเนื่อง (เปิดตัวที่ค่ายใหม่ Genie Records) 26 เม.ย 2017
# 13)คำตอบที่เธอเลือก 22 พ.ย 2017

#### พ.ศ. 2561

# 14)ก็พอ feat. DAJIM (PLAY2) 24 ก.ค 2018

#### พ.ศ. 2562
# 15)เพราะหัวใจเป็นของเธอ (Ost. หัวใจศิลา) 14 มี.ค 2019
# 16)สตั๊น feat. ปราโมทย์ ปาทาน 1 ต.ค 2019

#### พ.ศ. 2563
# 17)ระบาย 22 ม.ค 2020

#### พ.ศ. 2564
# 18) ใจ(ไม่)ร้าย 19 ม.ค. 2021
#19)สถานะไหนในสายตา (Ost.จิตสังหาร) 9 มิ.ย. 2021

#### พ.ศ. 2568
# 20) ฝากให้เขารัก  9 ก.ค. 2025

## ผลงานเพลงรวมศิลปิน
**อัทธ์**
* วน Project Love Pill  (พ.ศ. 2554)

## ผลงานละครโทรทัศน์
**อัทธ์**
* 

## ผลงานละครชุด
**อัทธ์**
* บันทึกกรรม ตอน เงื่อนตาย (รับเชิญ) ออกอากาศทางไทยทีวีสีช่อง 3 (ออกอากาศ 17 มิถุนายน , 15 กรกฎาคม 2558)
* ตำนานสมเด็จพระนเรศวรมหาราช เดอะซีรีส์ ภาคประกาศอิสรภาพ รับบทเป็น พระมหาอุปราชามังสามเกียด ออกอากาศทางโมโนแม๊กซ์ (ปี 2561)

## แหล่งข้อมูลอื่น
* Facebook Yes'sir Days

หมวดหมู่:กลุ่มดนตรีร็อกสัญชาติไทย
หมวดหมู่:ศิลปินสังกัดจีนี่เรคอร์ดส
หมวดหมู่:กลุ่มดนตรีไทยในยุค 2010
หมวดหมู่:วงกลุ่มสี่สัญชาติไทย
หมวดหมู่:กลุ่มดนตรีที่ก่อตั้งในปี พ.ศ. 2554
หมวดหมู่:ก่อตั้งในประเทศไทยในปี พ.ศ. 2554
สมเด็จพระราชินีนาถชาร์ล็อตแห่งไซปรัส

**ชาร์ล็อตแห่งไซปรัส** () หรือ **คาร์ลอตตาแห่งไซปรัส** (; 28 มิถุนายน ค.ศ. 1444 – 16 กรกฎาคม ค.ศ. 1487) เป็นสมเด็จพระราชินีนาถแห่งไซปรัส พระราชธิดาพระองค์ใหญ่และพระองค์เดียวที่ทรงพระชนม์ของพระเจ้าฌ็องที่ 2 ประสูติแต่เอเลนี ปาเลียวโลยีนา 

หลังการสวรรคตของพระราชชนกพระองค์ขึ้นเสวยราชสมบัติเมื่อพระชนมายุ 14 พรรษา หลังเสวยราชย์ไม่นาน พระองค์ถูกฌักพระราชบุตรนอกสมรส พระเชษฐาต่างพระชนนีชิงราชบัลลังก์จากการช่วยเหลือของพวกอียิปต์ ฌักทรงขับไล่อดีตสมเด็จพระราชินีนาถชาร์ล็อตออกจากเกาะไซปรัสใน ค.ศ. 1463 เพื่อครองราชย์แทน อดีตสมเด็จพระราชินีนาถชาร์ล็อตมีความปรารถนาที่จะกลับขึ้นสู่ราชบัลลังก์ โดยการสร้างกองทัพเพื่อชิงบัลลังก์แต่ไม่ประสบผลสำเร็จ กระทั่งพระองค์สวรรคตเมื่อวันที่ 16 กรกฎาคม ค.ศ. 1487 ณ กรุงโรม รัฐสันตะปาปา

## แหล่งข้อมูลอื่น
* 

หมวดหมู่:สมเด็จพระราชินีนาถ
หมวดหมู่:พระมหากษัตริย์ไซปรัส
หมวดหมู่:เจ้าหญิงแห่งแอนติออก
หมวดหมู่:พระมหากษัตริย์อาร์มีเนีย
หมวดหมู่:บุคคลจากนิโคเซีย
ป้อมนาหรครห์

**ป้อมนาหรครห์** (ราชสถานและ; ) เป็นป้อมปราการที่ตั้งอยู่บริเวณเชิงเขาของเทือกเขาอะระวัลลี โดยตั้งอยู่สูงตระหง่านเหนือนครชัยปุระ ในรัฐราชสถาน ประเทศอินเดีย 

เมื่อร่วมกันกับป้อมอาเมร์และป้อมชยครห์แล้ว ทั้งสามปราการนี้เคยเป็นเสาหลักในการป้องกันการรุกรานจากข้าศึกต่าง ๆ ต่อชัยปุระ โดยแรกป้อมปราการแห่งนี้มีชื่อว่า "สุทรรศนครห์" (Sudarshangarh) แต่ในภายหลังได้กลายมาเป็น "นาหรครห์" ซึ่งหมายความว่า "ถ้ำเสือ" โดยเชื่อกันว่าที่มาของคำว่า "นาหระ" นั้นมาจาก นาหระ สิงห์ โภมิยา (Nahar Singh Bhomia) ซึ่งวิญญาณนั้นได้หลอกหลอนในระหว่างก่อสร้างและเป็นอุปสรรคสำคัญในการก่อสร้างป้อมแห่งนี้ จึงได้มีการสร้างศาลภายในบริเวณวัดเพื่อเป็นที่สถิตวิญญาณภายในป้อมแห่งนี้ ซึ่งเป็นที่มาของชื่อป้อมนาหรครห์

## ประวัติ

สร้างในปีค.ศ. 1734 โดยมหาราชาสไว ชัย สิงห์ที่ 2 กษัตริย์ผู้ก่อตั้งนครชัยปุระ ซึ่งเป็นเมืองที่ป้อมตั้งตระหง่านอยู่บนบริเวณยอดหน้าผาด้านบนของตัวเมือง โดยมีการสร้างกำแพงเมืองขนาดใหญ่และมีความยาวครอบคลุมไปถึงเขาลูกใกล้เคียง รวมเป็นป้อมปราการขนาดใหญ่เมื่อเชื่อมกับป้อมชยครห์ ซึ่งตั้งอยู่เหนือเมืองหลวงเก่าที่อาเมร์ ถึงแม้ว่าป้อมปราการแห่งนี้จะไม่ได้ถูกรุกรานโดยศัตรูตลอดประวัติศาสตร์อันยาวนาน แต่ยังมีเหตุการณ์สำคัญ ๆ อาทิเช่น การทำสนธิสัญญาสงบศึกกับจักรวรรดิมราฐาเพื่อยุติสงครามในศตวรรษที่ 18 และในเหตุการณ์กบฏอินเดีย ค.ศ. 1857 ชาวยุโรปที่อยู่อาศัยในแถบนี้รวมทั้งชาวอังกฤษได้ถูกเชิญขึ้นไปลี้ภัยบนป้อมแห่งนี้โดยกษัตริย์แห่งชัยปุระ มหาราชาสะหวาย ราม สิงห์ เพื่อเป็นการป้องกันเพื่อไม่ให้เกิดเหตุร้ายแรง 

[300px|left|thumb|บริเวณหลังคา[ดาดฟ้าของป้อม]]
[300px|left|thumb|ทิวทัศน์ของเมือง[ชัยปุระจากด้านบนป้อม]]

ต่อมาในปี ค.ศ. 1868 ซึ่งตรงกับรัชสมัยของมหาราชา สะหวาย ราม สิงห์ ได้มีการขยายต่อเติมป้อมปราการแห่งนี้ให้กว้างขวางขึ้นอีก และในปี ค.ศ. 1883–ค.ศ. 1892 ได้มีการสร้างพระตำหนักหลายแห่งภายในป้อม โดยพระบัญชาของมหาราชา สะหวาย มัดโฮ สิงห์ โดยมีมูลค่าการก่อสร้างเกือบ 350,000 รูปี โดยเฉพาะพระตำหนักมธเวนทรภวัน (Madhavendra Bhawan) ซึ่งสร้างโดยมหาราชา สไว มัทโห สิงห์ ประกอบไปด้วยส่วนของพระมเหสีและพระสนม และส่วนสำหรับประทับเป็นการส่วนพระองค์ โดยแต่ละห้องจะเชื่อมต่อกันโดยทางเดินกลางซึ่งตกแต่งด้วยงานเขียนภาพปูนเปียก (fresco) นอกจากจุดประสงค์เพื่อป้องกันการรุกรานแล้ว ป้อมนหาการห์ยังเป็นสถานที่ประทับยามที่มหาราชาเสด็จออกล่าสัตว์อีกด้วย

จนกระทั่งเดือนเมษายน ค.ศ. 1944 รัฐบาลแห่งรัฐราชสถานได้ใช้ป้อมแห่งนี้เป็นสถานที่บอกเวลาที่คำนวณได้จากสัมราฏยันตระ (Samrat Yantra) ซึ่งตั้งอยู่ในชันตระมันตระ และจะมีการยิงปืนใหญ่จากป้อมแห่งนี้เป็นอาณัติสัญญาณอีกด้วย

## ระเบียงภาพ


ไฟล์:Nahargarh 09.jpg|นครชัยปุระเมื่อมองจากบนป้อมนาหรครห์
ไฟล์:Nahargarh 16.jpg|Stone Railing on Roof Terrace
ไฟล์:Rajasthan-Jaipur-Nahargarh-Fort-compound-Apr-2004-02.JPG|อาคารและพระตำหนักภายในป้อม
ไฟล์:Rajasthan-Jaipur-Nahargarh-Fort-compound-Apr-2004-03.JPG|อาคารและพระตำหนักภายในป้อม
ไฟล์:Rajasthan-Jaipur-Nahargarh-Fort-compound-Apr-2004-05.JPG|อาคารและพระตำหนักภายในป้อม
ไฟล์:Jaipur, Nahargarh Fort, Madhvendra Palace.jpg|พระตำหนักมธเวนทรภวัน
ไฟล์:Jaipur, Madhvendra Palace.jpg|พระตำหนักมธเวนทรภวัน


## อ้างอิง

หมวดหมู่:สิ่งก่อสร้างในชัยปุระ
นาหรครห์
ท่าอากาศยานนานาชาติอินทิรา คานธี

**ท่าอากาศยานนานาชาติอินทิรา คานธี**  เป็นสนามบินหลักของเขตเมืองหลวงของเดลี ประเทศอินเดีย ตั้งอยู่ที่ปาลาม ห่างจากตัวเมืองนิวเดลีทางทิศตะวันตกเฉียงใต้เป็นระยะทาง  ตั้งชื่อตามนางอินทิรา คานธี อดีตนายกรัฐมนตรีของอินเดีย ในปัจจุบันเป็นสนามบินหลัก และมีผู้โดยสารมากที่สุดของอินเดีย 

หลังจากการเปิดใช้อาคารผู้โดยสารแห่งใหม่ หรือ อาคาร 3 ท่าอากาศยานแห่งนี้จึงได้กลายเป็นสนามบินที่ใหญ่ที่สุดในเอเชียใต้ และเป็นศูนย์กลางการบินที่สำคัญที่สุดแห่งหนึ่งในภูมิภาค พร้อมศักยภาพในการขนส่งผู้โดยสารกว่า 46 ล้านคนต่อปี และมีเป้าหมายที่ 100 ล้านคนต่อปีภายในปีค.ศ. 2030  โดยเมื่อรวมกับท่าอากาศยานนานาชาติฉัตรปติ ศิวาชีที่มุมไบ จะสามารถขนส่งผู้โดยสารมากกว่าครึ่งหนึ่งของภูมิภาคเอเชียใต้  โดยมีบริษัท เดลี อินเตอร์แนชันนัล แอร์พอร์ต ไพรเวท จำกัด  (Delhi International Airport Private Limited (DIAL)) เป็นผู้ดำเนินการ ซึ่งมีเป้าหมายและความมุ่งมั่นที่จะทำให้ท่าอากาศยานแห่งนี้เป็นฐานการบินนานาชาติ 

ในปีค.ศ. 2011 - ค.ศ. 2012 ท่าอากาศยานอินทิรา คานธี ได้รองรับผู้โดยสารเป็นจำนวนรวมทั้งสิ้น 35.88 ล้านคน และโครงการต่อเติมในอนาคตจะเพิ่มขีดศักยภาพให้สามารถรับได้ถึง 100 ล้านคนต่อปีในปีค.ศ. 2030 โดยมีอาคารผู้โดยสาร 3 ที่สามารถรองรับผู้โดยสารเพิ่มมากขึ้นถึง 34 ล้านคนต่อปีตั้งแต่การเปิดกีฬาคอมมอนเวลท์ (Commonwealth Game) ในปีค.ศ. 2010 ซึ่งอาคารผู้โดยสาร 3 นี้เคยได้ถูกบันทึกเป็นอาคารผู้โดยสารที่ใหญ่ที่สุดเป็นอันดับที่ 8 ของโลก ในเดือนกันยายน ค.ศ. 2008 ได้มีการเฉลิมฉลองการเปิดทางขึ้นลงของเครื่องบินที่มีความยาวถึง 4.43 กิโลเมตร ต่อมาในปีค.ศ. 2010 ได้รับรางวัลท่าอากาศยานที่ดีที่สุดในโลกอันดับที่ 4 ประเภทผู้โดยสาร 15-25 ล้านคน  และรางวัล *Best Improved Airport* ในภูมิภาคเอเชียแปซิฟิก โดย Airport Council International และในปีค.ศ. 2011 ได้รับรางวัลท่าอากาศยานที่ดีที่สุดในโลกอันดับที่ 2 ประเภทผู้โดยสาร 25-40 ล้านคน และในปีค.ศ. 2011 ได้รับการบันทึกเป็นอันดับที่ 27 ของท่าอากาศยานที่มีความหนาแน่นสูงสุดในกรณีจำนวนผู้โดยสาร ด้วยจำนวนผู้โดยสารทั้งสิ้น 34,729,467 คน โดยถือว่าเป็นการเติบโตถึงร้อยละ 17.8 จากปีที่ผ่านมา

## อ้างอิง

อินทิรา
อินทิรา
หมวดหมู่:อนุสาวรีย์และอนุสรณ์สถานของอินทิรา คานธี
หมวดหมู่:ท่าอากาศยานที่ก่อตั้งในปี พ.ศ. 2473
โฆเซบา อิตัวร์เต

**โฆเซ ฟรันซิโก "โฆเซบา" อิตัวร์เต โกเอนากา** (; 26 กันยายน ค.ศ. 1970 — ) เป็นอดีตนักฟุตบอลชาวสเปน ในฐานะผู้ฝึกสอนผู้รักษาประตู เขาเริ่มทำหน้าที่ใน ค.ศ. 2004 ให้แก่เซเดโรกวยตัส และใน ค.ศ. 2005 เขาก็ได้ย้ายไปยังอูเด อัลเมริอา ที่ซึ่งเขาได้ทำหน้าที่เป็นระยะเวลาหกปี และต่อมา เขาได้ทำหน้าที่ดังกล่าวร่วมกับสโมสรฟุตบอลเอสซีจี เมืองทอง ยูไนเต็ด ตั้งแต่เดือนตุลาคม ค.ศ. 2013

## ประวัติ
อิตัวร์เตเกิดที่ลาซาร์เต-โอเรีย จังหวัดกิปุซโกอา เล่นฟุตบอลระดับเยาวชนร่วมกับสโมสรเรอัลโซซิเอดัด ใน 16 ปีต่อมาเขาได้ลงเล่นชุดใหญ่ในดิวิชันสองสิบเกมร่วมกับสโมสรฟุตบอลเอร์กูเลสและอูเด อัลเมริอา และหนึ่งครั้งให้แก่อีโมร์ตัล เด.เซ.ในลีกระดับสองของโปรตุเกส

อิตัวร์เตเริ่มทำหน้าที่เป็นผู้ฝึกสอนผู้รักษาประตูให้แก่สโมสรสุดท้ายที่เขาลงเล่นคือเซเด โรเกตัส ใน ค.ศ. 2005 เขาได้ร่วมทำหน้าที่เดียวกันนี้กับอัลเมริอาและอยู่ในแคว้นอันดาลูซิอาเช่นเดียวกัน ในช่วงที่เขาใช้เวลาร่วมกับกองหนุนอยู่หลายฤดูกาล ในเดือนตุลาคม ค.ศ. 2013 เขาได้ย้ายออกไปยังต่างแดน โดยได้เซ็นสัญญากับสโมสรฟุตบอลเอสซีจี เมืองทอง ยูไนเต็ด ในไทยพรีเมียร์ลีก

## อ้างอิง

## แหล่งข้อมูลอื่น
* 

หมวดหมู่:นักฟุตบอลชาวสเปน
หมวดหมู่:ผู้ฝึกสอนผู้รักษาประตูฟุตบอล
หมวดหมู่:ชาวสเปนในประเทศไทย
หมวดหมู่:ผู้เล่นสโมสรฟุตบอลเอร์กูเลส
หมวดหมู่:ผู้เล่นอูเด อัลเมริอา
หมวดหมู่:ผู้เล่นสโมสรฟุตบอลกรานาดา
หมวดหมู่:ผู้เล่นเอเซเด อูเอสกา
มิลาน เดวิช

**มิลาน เดวิช** (; ) เกิดวันที่ 30 พฤษภาคม ค.ศ. 1974 ที่อินดียา เป็นอดีตผู้รักษาประตูฟุตบอลชาวเซอร์เบีย เขาลงเล่นครั้งสุดท้ายในซูเปอร์ลีกาเซอร์เบียให้แก่สโมสรฟุตบอลอินดียา และเคยทำหน้าที่เป็นผู้ฝึกสอนการรักษาประตูให้แก่สโมสรฟุตบอลเอสซีจี เมืองทอง ยูไนเต็ด และมีส่วนช่วยพัฒนาฝีมือผู้รักษาประตูมือหนึ่งของทีมชาติไทยอย่างกวิน ธรรมสัจจานันท์ เป็นอย่างมาก ก่อนที่จะย้ายไปอยู่ร่วมกับสโมสรฟุตบอลชัยนาทโดยทำการฝึกสอนให้แก่กฤษกร เกิดผล และเฉลิมเกียรติ สมบัติปัน ก่อนจะย้ายมาทำหน้าที่ให้กับสโมสรฟุตบอลชลบุรี ได้ทำงานร่วมงานและมีส่วนช่วยพัฒนาฝีมือผู้รักษาประตู สินทวีชัย หทัยรัตนกุล และทำการปั้นผู้รักษาประตูดาวรุ่งอย่างชาคร พิลาคลัง ขึ้นมาเล่นชุดใหญ่ของชลบุรี เอฟซี ปัจจุบันได้ย้ายมาฝึกสอนผู้รักษาประตูให้กับผู้รักษาประตูของ สโมสรฟุตบอลการท่าเรือ

## อ้างอิง

## แหล่งข้อมูลอื่น
* Profile at Transfermarkt.
* FK Inđija squad info  at club's official website.

หมวดหมู่:นักฟุตบอลชาวเซอร์เบีย
หมวดหมู่:ผู้รักษาประตูฟุตบอล
หมวดหมู่:ผู้ฝึกสอนผู้รักษาประตูฟุตบอล
หมวดหมู่:ชาวเซอร์เบียในประเทศไทย
การวิเคราะห์แบบแท่งเทียนญี่ปุ่น

**เทคนิคการวิเคราะห์แบบแท่งเทียนญี่ปุ่น** ()เป็นวิธีการวิเคราะห์ทางเทคนิควิธีหนึ่ง ซึ่งมีต้นกำเนิดมาจากประเทศญี่ปุ่น โดยมีประวัติย้อนหลังยาวนานมากกว่า 200 ปี *นาย มุเนฮิสะ ฮอมมะ* เป็นผู้พัฒนาคิดค้นแผนภูมิจากการศึกษาวิเคราะห์จิตวิทยาของคนในการซื้อขาย และกำหนดราคาข้าวthumb|''จาแปนอิส แคนด'ล สตริค ชาร์ตอิ่ง เทคนิควอส์''  *ฮอมมะ*ได้เขียนไว้ในหนังสือ 2 เล่ม ชื่อ ซากาตะ เฮนโซ *<small>(SAKATA HENSO)</small>* และ โซบะ ซาไออิ โน เดน*(SOBA SAIN NO DEN)* ซึ่ง *มร.สตีฟ นิสออน* ได้นำไปแพร่หลายอย่างมากทางประเทศตะวันตก เมื่อประมาณเวลา 10 ปีผ่านไป ราวปี พ.ศ. 2525 กลุ่มประเทศตะวันตกทั้งหลายได้เห็นความมีประสิทธิภาพ กระทั่งเกิดความเชื่อมั่น จึงได้นำไปใช้วิเคราะห์ตลาดหุ้น ตลาดซื้อขายล่วงหน้า และตลาดออปชั่น เครื่องมือตัวนี้ได้มีบุคคลนำเข้ามาวิเคราะห์หุ้นในตลาดหุ้นไทย เมื่อ พ.ศ. 2530
รูปแบบการวิเคราะห์แบบแท่งเทียนญี่ปุ่น เป็นรูปแบบที่ประกอบขึ้นจากราคาเปิด ราคาปิด ราคาต่ำสุด และราคาสูงสุด และวิธีการวิเคราะห์หรือความหมายที่ได้จะง่ายและชัดเจน แผนภูมิแบบแท่งเทียนนี้ มีอยู่มากกว่า 50 แบบ ด้วยรูปแบบที่บอกถึงการเปลี่ยนทิศทางใหม่ ที่มีความหมาย*(MAJOR REVERSAL PATTERN)*
----

หมวดหมู่:การเงิน
หมวดหมู่:การค้า
เมื่อยขาว

**เมื่อยขาว** หรือ**มะม่วย**  Markgr. ชื่ออื่น ๆ คือ เมื่อย (ตราด) ม่วย (เชียงราย อุบลราชธานี) มะม่วย (เชียงใหม่) แฮนม่วย (เลย) เป็นพืชเมล็ดเปลือยในสกุลมะเมื่อย เป็นไม้พุ่มรอเลื้อย ไม้เนื้อแข็ง กิ่งเป็นข้อต่อกันและข้อบวมพอง เปลือกเถาเรียบ สีน้ำตาลปนเทา มีฤทธิ์เป็นพืชสมุนไพร ใช้ เถา รสขื่นเฝื่อน แก้เมื่อย ทำให้เส้นเอ็นหย่อน ทำให้แข็งแรง ทางภาคอีสานใช้ ลำต้น ลำต้นผสมกับลำต้นเถาเอ็นอ่อน ต้มน้ำดื่มแก้ปวดเมื่อย เปลือกต้น ต้มน้ำดื่ม แก้บวมพอง ลำต้นนำมาต้มน้ำดื่ม ช่วยในการอยู่ไฟ

## อ้างอิง

หมวดหมู่:สกุลมะเมื่อย
หมวดหมู่:สมุนไพร
ทิศทาง

thumb|ป้ายถนนใช้ลูกศรแสดงทิศทาง|right|250px

**ทิศทาง** เป็นข้อมูลที่ว่าด้วยตำแหน่งของความสัมพันธ์ระหว่างจุดหนึ่งกับอีกจุดหนึ่งโดยไม่คำนึงถึงระยะห่าง โดยอาจเป็นทิศทางสัมพัทธ์ (relative direction) ซึ่งแสดงความสัมพันธ์ของบางสิ่งบางอย่างแล้วแต่จะอ้างถึง เช่น บอกว่า "ในวงดุริยางค์ ไวโอลินมักอยู่เบื้องซ้ายของวาทยากร" หรืออาจเป็นทิศทางสัมบูรณ์ (absolute direction) ซึ่งแสดงความสัมพันธ์ของบางสิ่งบางอย่างที่ได้ทราบขอบเขตการอ้างถึงอยู่แล้ว เช่น บอกว่า "นครนิวยอร์กอยู่ทางตะวันตกของเมืองมาดริด"

ทิศทางมักบ่งบอกได้โดยมือชี้หรือลูกศรชี้ เช่น ลูกศรแนวนอนซึ่งใช้แสดงทิศทางของที่ราบ เป็นต้นว่า ป้ายถนน มักใช้หัวลูกศรบ่งบอกทิศทางเบื้องหน้า ส่วนในทางคณิตศาสตร์นั้นอาจใช้เวกเตอร์หน่วย เป็นการเฉพาะเจาะจง

## ดูเพิ่ม
* จุดทิศหลัก
* เข็มทิศ
* การเดินเรือ
* ปริภูมิสัมพรรค

หมวดหมู่:บทความเกี่ยวกับ เรขาคณิต ที่ยังไม่สมบูรณ์
หมวดหมู่:เรขาคณิตมูลฐาน
หมวดหมู่:การกำหนดทิศทาง